Борис Младенов-Young
Тъжна приказка

chitanka.info

Без цензура

Изстрелял Ерос своята стрела,

но вместо двама млади да уцели,

той в старческия дом, по участ зла,

улучил две тела изнемощели.

Смутил душевния им мир свещен

с нечиста страст в плътта им уморена

и бабата от тоз съдбовен ден

старика често хващала… за члена(!)

Задрямали пред малкия екран,

един до друг във вечери безгрижни

те чезнели по грях неизживян

и нейната съсухрена ръка

в пижамата му с пръсти неподвижни

се мушвала, потрепвайки едва.

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.